B’reazzjoni għal rapport ta’ evalwazzjoni ppubblikat illum mill-aġenzija Greco, il-Gvern qal illejla fi stqarrija li wara snin twal ta’ inattività sħiħa minn Gvernijiet Nazzjonalista, Gvern ġdid huwa kommess li jdaħħal liġi li tirregola l-finanzjament tal-partiti sas-sajf li ġej. Il-Gvern qal li l-liġi tant hi radikali li se tolqot il-ħidma tal-partiti politiċi mill-qrib u għalhek għandha tgħaddi minn proċess ta’ konsultazzjoni mal-partijiet konċernati u l-pubbliku. Ingħad li dan il-proċess beda bil-pubblikazzjoni ta’ white paper fl-1 ta’ Frar li għadda, bl-ewwel fażi ta’ konsultazzjoni, li fiha qed jintlaqgħu sottomissjonijiet bil-posta u bl- email , tintemm fl-aħħar ta’ dan ix-xahar, fejn imbagħad tibda t-tieni fażi fejn se jsiru laqgħat diretti mal-i stakeholders ewlenin. B’referenza għar-rapport tal-GRECO il-Gvern jemmen li isem pajjiżna safa kkritikat minħabba tkaxkir tas-saqajn assolut minn Gvernijiet preċedenti. L-istqarrija żiedet tgħid li kif ippjanat fil- white paper stess, l-għan aħħari hu li fil-15 ta’ Ġunju 2014, mat-tmiem tal-proċess ta’ konsultazzjoni, isir l-ewwel qari tal-abbozz finali biex sas-sajf, il-liġi tkun daħlet fis-seħħ. Il-Gvern innota wkoll li diversi emendi li tressqu f’diversi liġijiet kontra l-korruzzjoni mill-bidu tal-leġislatura sal-lum ġew imfaħħra mill-GRECO u l-Gvern huwa kommess li jkompli jibni fuq dawn l-iżviluppi pożittivi favur politika nadifa.